Vim

Vim (výslovnosť ; skratka z Vi IMproved) je open source textový editor, ktorý je možné spustiť v prostredí väčšiny operačných systémov. Je obľúbený hlavne medzi skúsenými užívateľmi operačných systémov unixového typu. Okrem klasického Vimu existuje celá rada editorov, ktoré sú založené na princípe Vimu, ale majú nejaké špecifické vlastnosti napr. Yzis pre prostredie KDE.

História 
V roku 1988 napísal Bram Moolenaar obdobu editoru Vi pre Amigu, tento program bol založený na kóde editoru Vi (SteVIe), preto bol pomenovaný Vi IMitation.

Roku 1991 bola zverejnená prvá verejná verzia tohoto editoru – Vim 1.14. Táto verzia bola stále dostupná len pre Amigy, na UNIX bola prenesená až verzia 1.22, kedy došlo k celej rade vylepšení. S príchodom verzie 2.0 (december 1993) sa editor premenoval na Vi IMproved.

Ďalšou prelomovou verziou bola verzia 3 (1994), kedy se objavila podpora viacerých okien a verzia 4 z roku 1996: do editoru bola zapracovaná možnosť grafického rozhrania. Ďalšou v poradí bola verzia 5 (1998), kde najväčšou zmenou bolo zvýrazňovanie syntaxe. Verzia 6 (z roku 2001) priniesla skladanie (folding), podporu UTF-8 a vylepšenie pre viacero jazykov, zvislé okná či viacriadkové regulárne výrazy. Sedmá verzia (2006), ktorej hlavnou novinkou je priebežná kontrola textu (spell checking). Okrem nej zaviedla aj inteligentné doplňovanie textu, panely pre dokumenty, lepšiu prácu s históriou zmien a ďalšie vylepšenia. Osmá verzia (2016) priniesla asynchronné I/O operácie, podporu JSONu, podporu písania užívateľských úloh (jobs), spouštěnie úloh v určitý čas jednorázově i opakovaně (timers), správu pluginov metodou balíčků a opravenie chýb. Posledná verzia 8.1 má ako hlavnú novinku integrovaný terminál.

Roku 2002 bola zmenená licencia smerom k licenciám typu GPL,čo umožnilo využiť Vim ako základný editor v niektorých linuxových distribúciách. Táto zmena licencie bola umožnená faktom, že z pôvodného kódu, ktorý Bram Moolenaar využil, už vo Vime nezostalo nič.

Režimy editoru Vim 
Editor Vim má podobne ako jeho predchodca vi tri režimy práce:
 Základný, alebo príkazový režim, tento režim sa objaví po spustení, v tomto režime je možné zadávať príkazy pre prácu s textom.
 Vkladací režim, jedná sa o režim v ktorom sa vkladá text.
 Režim ex, v tomto režime možno zadávať príkazy pomocou príkazového riadku. Tento režim slúži k zadaniu jedného príkazu, po jeho prevedení sa Vim vráti do základného režimu.

Výhody 
 Jednoduchá a logická ovládateľnosť
 Existuje verzia pre mnoho operačných systémov
 Rýchlosť
 Spracovanie pomocníkov
 Neobmedzené možnosti

Nevýhody 
 Z dnešného pohľadu trochu neštandardné ovládanie
 Dlhšia doba zaučenia začiatočníka

Referencie

Súvisiace články 
 Vi – Predchodca Vimu
 Ed – Štandardný editor definovaný POSIX normou
 CTags – Nástroj pre programátorov
 VimScript – Skriptovací jazyk editoru Vim

Iné projekty

Externé odkazy 
 (po anglický) 
 (po česky) Učebnica Vimu od Pavla Satrapu
 (po česky) Seriál Jak si přizpůsobit Vim
 (po česky) Čo nové nám prináša verzia Vim 7.0?
 (po česky) Editor VIM prakticky – I
 (po česky) Editor VIM prakticky – II
 (po česky) Python a editor Vim

Textové editory
Slobodný softvér